**Mân-werthu ac Ardaloedd Busnes Canolog**

Gweithgareddau Cyfnod Allweddol 3

Golwg cyffredinol ar yr adnodd

Dyluniwyd Gwyddoniaeth yn y Newyddion i fod yn ffynhonnell ddiddorol a chyfredol o wybodaeth ac adnoddau ar-lein i athrawon. Bydd yn helpu i gefnogi gofynion y Cwricwlwm Cenedlaethol ar gyfer cynnwys materion byd-eang a Chymreig cyfredol mewn modd hyblyg mewn gwersi daearyddiaeth, yn ogystal â chynlluniau dysgu mwy ffurfiol, a/neu gellir ei ddefnyddio i ysgogi gwaith pellach o fewn cynlluniau gwaith. Bydd pob rhifyn yn cynnwys un brif thema a dwy erthygl berthnasol sy’n ffurfio canolbwynt ar gyfer gweithgareddau gwers. Ar ben hynny, gellir defnyddio sgrin digwyddiadau byd-eang cyfredol yn rheolaidd fel hafan, neu fel ysgogiad i ddechrau gwers. Gall y dolenni ‘Oeddech chi’n gwybod?’ fod yn sail i drafodaethau daearyddol ehangach, er enghraifft ar gyfer gweithgareddau ar ddiwedd y wers.

Mae geiriau allweddol, gyda’u diffiniadau, wedi’u lliwddangos o fewn yr adnodd.

Bydd pob rhifyn yn cael ei archifo i ganiatáu i chi fynd at yr adnoddau a’u hailddefnyddio yn y dyfodol. Mae modd eu lawrlwytho’n llawn i alluogi i chi eu storio a’u defnyddio yn yr ystafell ddosbarth heb gysylltu â’r rhyngrwyd.

**Prif thema**

Dyma’r prif gysylltiadau â’r Cwricwlwm Cenedlaethol :-

Ystod

* Byw yng Nghymru: eu hardal leol ac ymchwiliad i o leiaf un agwedd o ddaearyddiaeth Cymru gyfan.
* Disgrifio achosion a chanlyniadau y newidiadau mewn gwahanol leoedd ac amgylcheddau, e.e. *Yn ôl y tymhorau; o’r gorffennol i’r presennol, yr angen am gynhaliadwyaeth.*

Sgiliau

* *Egluro achos ac effaith rhai o brosesau dynol a ffisegol a sut y mae eu prosesau yn rhyngberthyn, e.e. achosion a chanlyniadau gweithgarwch tectonig, effaith mudo yn Ewrop.*
* Egluro sut a pham y mae lleoedd ac amgylcheddau yn newid a dangos tueddiadau a goblygiadau i’r dyfodol, *e.e. cynnydd mewn poblogaeth newid hinsawdd, globaleiddio.*
* **Cynnal:**
	+ o leiaf un dasg ymchwil grŵp ac un ymchwiliad annibynnol i gwestiwn neu fater daearyddol
	+ ymchwiliadau i ‘ddaearyddiaeth yn y newyddion’, materion pynciol a materion lleol yn ogystal â rhai byd-eang.
* **Gofyn ac ateb y cwestiwn** –Pa faterion daearyddol sy’n wynebu’r bobl sy’n byw yn y lleoliad hwn? Sut a pham mae barn pobl yn wahanol a beth ydw i’n ei feddwl?

Bydd y gweithgareddau hyn yn rhoi cyfle i fyfyrwyr:

* Ddefnyddio Technoleg Gwybodaeth a Chyfathrebu er mwyn cael gafael ar wybodaeth berthnasol am ddaearyddiaeth a digwyddiadau perthnasol.
* Datblygu gwybodaeth a barn wybodus am ystod eang o faterion a datrysiadau posibl i broblemau daearyddol cyfredol.
* Datblygu sgiliau ymchwil sy’n berthnasol i faterion cyfredol.
* Gweithio yn annibynnol ac yn gydweithredol

**Awgrymiadau ar gyfer Gweithgareddau Dysgu**

|  |
| --- |
| **Nod:** cyflwyno’r cysyniad o Ardaloedd Busnes Canolog a thynnu sylw at faterion megis newidiadau mewn mân-werthu sy’n effeithio ar yr Ardaloedd Busnes Canolog.  |
| **Amcanion:** Bwriad y gweithgareddau yw rhoi’r cyfle i ddisgyblion ymchwilio’r Ardaloedd Busnes Canolog a mân-werthu yng nghyd-destun gwaith maes (drwy System Wybodaeth Ddaearyddol) a thrwy wneud penderfyniadau. |
| **Adnoddau a fydd eu hangen:*** **Yr adnodd arlein**
* **Mynediad ar System Wybodaeth Ddaearyddol fel Google Earth/Maps gyda’r opsiwn ‘Street View’.**
 |
| **Adnodd** | **Awgrym amser:**  |
| **Ardaloedd Busnes Canolog.**Defnyddir yr adnodd fel sbardun cyn i’r disgyblion ddarllen yr adnodd. Yna, mae’r myfyrwyr yn dewis nifer o aneddiadau lleol iddyn nhw o wahanol feintiau cyn mynd ati i ddefnyddio ‘Street View’ i ymgymryd â gwaith maes ar y strydoedd. Maen nhw’n cadw tabl tali o’r defnydd sy’n cael ei wneud o wahanol adeiladau ar sail nwyddau, gwasanaethau (rhad a drud), hamdden a gwag. Yna, gellir rhoi’r holl ddata a brofwyd yn lleol mewn graff a modelau traddodiadol y sffêr dylanwad/hierarchaeth anheddiad. | Mae’r gweithgaredd wedi’i ddylunio ar gyfer un wers awr o hyd ac o bosibl tasg gwaith cartref i orffen yr ymarfer. Wrth gwrs, gellir gwneud hynny yn y dosbarth. |
| **Newid Gwedd Mân-werthu**Gan barhau o’r gweithgaredd blaenorol, bydd disgyblion yn ymweld â chanol tref fawr (ond nid Caerdydd) i chwilio am dystiolaeth o’r math o fân-werthwyr sy’n mynd i’r wal. Yna, rhaid iddynt awgrymu pa fân-werthwyr sydd mewn mwyaf o berygl ar y stryd fawr a’u hamddiffyn. | Gweithgaredd ymchwil yw hwn a fydd tua 10-15 munud o hyd. Dylid ei ddilyn gyda thrafodaeth/gwaith grŵp i ffurfio cydsyniad. Gan ddefnyddio tystiolaeth o’r System Wybodaeth Ddaearyddol, dylen nhw gyflwyno ac amddiffyn ei safbwyntiau. |
| **Ardaloedd Busnes Canolog Cymru – Amser Penderfynu** Dylai disgyblion ddefnyddio’r adnodd a gwaith ymchwil ychwanegol i greu cyflwyniad PowerPoint am yr hyn y dylid ei wneud yng nghanol tref o’u dewis nhw. Dylen nhw ystyried enghreifftiau o Gymru gyfan a thu hwnt a chyfiawnhau’r strategaethau a wrthodwyd yn ogystal â’r rhai a ddewiswyd. | Dyluniwyd y gweithgaredd hwn i gymryd gwers un awr o hyd gyda gwaith cartref posibl i gwblhau’r dasg. Wrth gwrs, mae modd ei gwblhau yn y dosbarth. |
| **Nodiadau:** |